Virksomheden GN Netcom lukker udviklingsafdeling i Aalborg, dermed mister 25 medarbejdere jobbet.

De 25 udviklingsingeniører hos GN Netcom i Aalborg arbejder stadigvæk, men bliver fritstillet den 31. januar næste år og efterhånden som de løser deres arbejdsopgaver bliver de øvrige også fritstillet. Det skriver Ingeniørens netavis, ing.com. Den aalborgensiske afdeling af GN Netcom blev etableret for seks år siden, da FL Telecom gik konkurs og GN Netcom øjnede muligheden for at skaffe kompetencer i Aalborg. Afdelingen står for at udvikle komplette GSM-telefoner, speakerphones, bluetooth headsets og Dect headsets.